“जिसलै ओ हत्था च मुट्‌टी खूण्डी ते मूण्डे पर चमड़े दा बैग लेइयै ग्रां च पुजदा हा तां उत्थे हल-चल पेई जन्दा ही। कोई आखदी, “ओ भाऊ डाकिया आइया। मत मेरी चिट्‌ठी होऐ। किन्ना चिर होइआ कां डुआरदिआ। नां ओ अप्पू आए ते नां गै कोई खत-पत्तर भेजय। उआं जंगी दी नौकरी बी कच्ची गै हॅुदी ऐ। अज्ज मेरी खब्बी अक्ख बी फर्का करदी ऐ कुशवा तां अज्ज मनो आर्डर गै आया होऐ।” इन्ने च दुई बोली पौदी, “पौंदे न तां इन्हें ग साढ़े पासै ब भेजेयां। में जागतै गी हत्थ बुआना ऐ। तूएं आखनी जे उन्दा हत्थ बड़ा गुणकारी ऐ।” तां जे त्री बोलो पौंदी, “कुड़े तां में बी गौआ आस्तै धूनी लैनी ऐ। धूनी बी बनादे गदे होङन।” ते चौथी आखदो ए ते परखोई दी गल्ल ऐ जे चाचू डाकिए दे मकाबले दियां धूनियां, जैन्तर ते तागे होर इत्थें कोई नईं बनाई सकदा। में अपनिआ सम्हाला च नेआ सौगनिआं कुतै नईं दिखेआ।”